এমিলিয়া ক্লার্ক
২০১০ সালে তাকে জর্জ আর. আর. মার্টিন রচিত "আ সং অব আইস অ্যান্ড ফায়ার" অবলম্বনে নির্মিত এইচবিওর মহাকাব্যিক কাল্পনিক "গেম অব থ্রোনস" ধারাবাহিকের ডিনেরিস টার্গেরিয়ান চরিত্রের জন্য নির্বাচন করা হয়। তাকে ব্রিটিশ অভিনেত্রী তামজিন মার্চেন্টের স্থলে নির্বাচন করা হয় এবং এর কারণ প্রকাশ করা হয় নি। এক সাক্ষাৎকারে ক্লার্ক বলেন তিনি অডিশনে ফাঙ্কি চিকেন ও রোবট নৃত্য প্রদর্শন করেছিলেন। ধারাবাহিকটি ২০১১ সালে শুরু হয় এবং ইতিবাচক সমালোচনা লাভের ফলে দ্রুতই চ্যানেলটি এর দ্বিতীয় মৌসুম শুরু করে দেয়। ক্লার্ক ২০১১ সালে তার ডিনেরিস চরিত্রের জন্য শ্রেষ্ঠ পার্শ্ব অভিনেত্রী বিভাগে ইওয়ি পুরস্কার লাভ করেন। ২০১৩ সালে তিনি ৬৫তম প্রাইমটাইম এমি পুরস্কারে শ্রেষ্ঠ পার্শ্ব অভিনেত্রী বিভাগে মনোনয়ন লাভ করেন। এছাড়া তিনি ২০১৫ ও ২০১৬ সালে আরও দুইবার এই বিভাগে মনোনয়ন লাভ করেন।
এমটিভি ফানাহ
এমটিভি ফানাহ হচ্ছে এমটিভি ইন্ডিয়ায় সম্প্রচারিত একটি স্বল্পদৈর্ঘ্যের থ্রিলার টেলিভিশন ধারাবাহিক। এটি ২০১৪ সালের ১২ জুলাই থেকে সম্প্রচারণ হওয়া শুরু হয়। বিবিসি ওয়ার্ল্ডওয়াইড ইন্ডিয়া দ্বারা এটি উত্পাদিত হয়েছে। এমটিভি ফানাহ হচ্ছে একটি প্রেমের কাহিনী যা ভ্যাম্পায়ার এবং নেকড়ে মানবদের মত অতিপ্রাকৃত সত্ত্বাদের সমন্বয়ে নির্মিত। এই ধারাবাহিকের দ্বিতীয় আসর ২০১৪ সালের ২৫ অক্টোবর সম্প্রচারণ হওয়া শুরু হয়, যা ২০১৫ সালের ২২ জানুয়ারিতে শেষ হয়েছে।